নবীগঞ্জ প্রতিনিধি ॥ নবীগঞ্জে সরকারী সড়কের উপর রাস্তার এক পাশে পাকা গেইট ও অপর পাশে দেয়াল নির্মাণ করায় জন চলাচলে চরম ভোগান্তি দেখা দিয়েছে। রাস্তা দিয়ে চলাচলকারী লোকজন বাধাঁ দিলে তাদেরকে প্রাণনাশের হুমকী প্রদান করা হয়েছে বলে অভিযোগ রয়েছে। এ ব্যাপারে গতকাল রবিবার গ্রামবাসীর পক্ষে হারুন আহমদ চৌধুরী নবীগঞ্জ উপজেলা নির্বাহী অফিসার বরাবরে একটি লিখিত আবেদন করেছেন। এ ঘটনায় এলাকায় উত্তেজনা বিরাজ করছে। আবেদন ও স্থানীয় সুত্রে জানা যায়, উপজেলার কুর্শি গ্রামের ওই রাস্তাটি নিয়ে দীর্ঘদিন ধরে বিরোধ চলে আসছিল। এক পর্যায়ে বিজ্ঞ সহকারী জজ আদালতে ৫৩/৮৬ নং মামলা হয়। উক্ত মামলায় ১৯৮৬ সালে বিজ্ঞ বিচারক লোকজনের চলাচলের রাস্তা হিসেবে ডিগ্রি প্রদান করেন। এরপর থেকে গ্রামবাসী ওই রাস্তা দিয়ে চলাচল করে ...